Čikola
Čikola je rijeka u južnoj Hrvatskoj, koja izvire kod sela Čavoglave u Zagori i ulijeva se u Krku nizvodno od Miljevaca, a poviše Skradinskog buka. Protječe kroz Petrovo polje i grad Drniš na zapadnom kraju polja. U gornjem toku, u mekšim dolinskim slojevima, Čikola se erozijom proširila. Od Drniša do ušća usjekla se u krečnjačku zaravan i izgradila kanjon. Pri ušću, na dužini od 3 km, veoma je proširena (500 m širine), kao i Krka, zbog izdizanja bigrene pregrade na Skradinskom buku, što je dovelo do ujezeravanja vode uzvodno.